Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 135/15/4403	Nitra, 15.7.2015
EEČ : 2-32-123-2015

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre prečin poškodzovanie cudzej veci podľa § 245 odsek 1 Trestného zákona, ktorého sa dopustil tým spôsobom, že 
dňa 30.12.2014 v presne nezistenom čase asi o 18.55 hod. v úseku železničnej trate žst. Ivanka pri Nitre - žst. XXXXX v železničnom kilometri 29,100 až 29,250 a v km 30,700 až 30,750 poškodil vzdušné bronzové železničné telefónne vedenie takým spôsobom, že odstrihol vzdušné bronzové železničné telefónne vedenie upevnené na drevených telefónnych stĺpoch o celkovej dĺžke 800 metrov a priemere 2,8 mm, ktoré z miesta odniesol a následne odpredal, čím tak poškodenému XXXXX republiky, so sídlom XXXXX, Klemensova 8, XXXXX spôsobil škodu vo výške 132,60 eur a následne  
v presne nezistenom čase od 23.40 hod. dňa 06.01.2015 do 03.45 hod. dňa 07.01.2015 v úseku železničnej trate žst. Ivanka pri Nitre - žst. XXXXX v železničnom kilometri 29,600 až 29,650 poškodil vzdušné bronzové železničné telefónne vedenie takým spôsobom, že odstrihol vzdušné bronzové železničné telefónne vedenie upevnené na drevených telefónnych stĺpoch o celkovej dĺžke 100 metrov a priemere 2,8 mm, ktoré z miesta odniesol a následne odpredal, čím tak poškodenému XXXXX republiky, so sídlom XXXXX, Klemensova 8, XXXXX spôsobil škodu vo výške 394,86 eur, 
dňa 19.01.2015 v presne nezistenom čase do 17.50 hod. v úseku železničnej trate žst. Ivanka pri Nitre - žst. XXXXX v železničnom kilometri 31,200 až 31,250 poškodil vzdušné železničné telefónne vedenie takým spôsobom, že odstrihol vzdušné bronzové železničné telefónne vedenie upevnené na drevených telefónnych stĺpoch o celkovej dĺžke 100 metrov a priemere 2,8 mm, ktoré z miesta odniesol a následne odpredal, čím tak poškodenému XXXXX republiky, so sídlom XXXXX, Klemensova 8, XXXXX spôsobil škodu vo výške 347,77 eur, 
dňa 21.01.2015 v presne nezistenom čase do 18.10 hod. v úseku železničnej trate žst. Ivanka pri Nitre - žst. XXXXX v železničnom kilometri 30,600 až 30,700 a v železničnom kilometri 31,550 až 31,650 poškodil vzdušné železničné telefónne vedenie takým spôsobom, že odstrihol vzdušné bronzové železničné telefónne vedenie upevnené na drevených telefónnych stĺpoch o celkovej dĺžke 400 metrov a priemere 2,8 mm, ktoré z miesta odniesol a následne odpredal, čím tak poškodenému XXXXX republiky, so sídlom XXXXX, Klemensova 8, XXXXX spôsobil škodu vo výške 370,09 eur, 
dňa 22.01.2015 v presne nezistenom čase do 18.03 hod. v úseku železničnej trate žst. Ivanka pri Nitre - žst. XXXXX v železničnom kilometri 31,650 až 31,750 poškodil vzdušné železničné telefónne vedenie takým spôsobom, že odstrihol vzdušné bronzové železničné telefónne vedenie upevnené na drevených telefónnych stĺpoch o celkovej dĺžke 100 metrov a priemere 2,8 mm, ktoré z miesta odniesol a následne odpredal, čím tak poškodenému XXXXX republiky, so sídlom XXXXX, Klemensova 8, XXXXX spôsobil škodu vo výške 297,46 eur, 

lebo obvinený nebol v čase činu pre nepríčetnosť trestne zodpovedný.

Odôvodnenie:
Poverený príslušník Policajného zboru Oddelenia železničnej polície PZ Topoľčany Krajského riaditeľstva Policajného zboru v Nitre (ďalej len poverený príslušník PZ) uzneseniami zo dňa 30.03.2015 pod ČVS: KRP-17/Ž-TO-NR-2015, ČVS: KRP-19/Ž-TO-NR-2015, ČVS: KRP-20/Ž-TO-NR-2015, ČVS: KRP-21/Ž-TO-NR-2015 podľa § 206 odsek 1 Trestného poriadku vzniesol obvinenie XXXXX pre prečin poškodzovania cudzej veci podľa § 245 odsek 1 Trestného zákona na vyššie uvedenom skutkovom základe. Následne uznesením identickej spisovej značky zo dňa 31.03.2015 boli podľa § 21 odsek 3 Trestného poriadku s poukazom na ustanovenie § 18 odsek 1 Trestného poriadku uvedené trestné veci obvineného spojené na spoločné konanie pod ČVS: KRP-17/Ž-TO-NR-2015.
	Po skončení skráteného vyšetrovania bol na Okresnú prokuratúru XXXXX predložený vyšetrovací spis s návrhom na zastavenie trestného stíhania, pričom z takto predloženého spisového materiálu vyplýva, že poverený príslušník PZ vykonal v súlade s § 119 Trestného poriadku dokazovanie výsluchmi zástupcu poškodeného XXXXX, svedkov XXXXX, XXXXX, XXXXX, XXXXX, XXXXX i XXXXX a zabezpečil potrebné listinné dôkazy, týkajúce sa najmä vyčíslenia škody spôsobenej poškodenej organizácii a znaleckého skúmania duševného stavu obvineného XXXXX. 
Prečinu poškodzovania cudzej veci podľa § 245 odsek 1 Trestného zákona sa dopustí ten „kto zničí, poškodí alebo urobí neupotrebiteľnou cudziu vec a spôsobí tak na cudzom majetku malú škodu
Malou škodou podľa § 125 odsek 1 veta prvá Trestného zákona je „škoda prevyšujúca sumu 266 eur “.  
	Z vykonaného dokazovania bolo jednoznačne preukázané, že obvinený sa dopustil citovaného prečinu spôsobom uvedeným vo výrokovej časti tohto uznesenia nakoľko jeho  konanie síce naplnilo v konkrétnom prípade všetky pojmové znaky pokračovacieho prečinu poškodzovania cudzej veci podľa § 245 odsek 1 Trestného zákona, avšak s poukazom na závery znaleckého dokazovania, došlo bezpochyby k okolnostiam vylučujúcim jeho trestnú zodpovednosť konštatujúc nepríčetnosť obvineného v čase jeho spáchania.
	Z vyšetrovacieho spisu vyplýva, že skutok spáchal obvinený, pričom z neho taktiež ďalej vyplýva, že obvinený bol v súlade s príkazom sudcu pre prípravné konanie sp. zn. 3Tp/531/2015 zo d¨ľa 13.05.2015 podrobený znaleckému vyšetreniu. Potom čo boli v predmetnej trestnej veci uznesením konajúceho povereného príslušníka PZ zo dňa 22.05.2015 podľa § 142 odsek 1 Trestného poriadku pribratí do trestného konania znalci z odboru zdravotníctvo, odvetvie psychiatria XXXXX a XXXXX za účelom vyšetrenia duševného stavu obvineného, obaja znalci vo vypracovanom znaleckom posudku č. 66/2015 E.V., 15/2015 F.K. zhodne konštatovali, že obvinený v čase spáchania skutku trpel nevyliečiteľnou duševnou chorobou, konkrétne mentálnou retardáciou stredne ťažkého stupňa, pre ktorý nie je schopný chápať zmysel trestného konania a ktorá mala podstatný vplyv na jeho ovládaciu ako aj rozpoznávaciu schopnosť, nakoľko obvinený v čase spáchania skutku nevedel rozpoznať závažnosť a nebezpečnosť svojho konania pre spoločnosť a súčasne nemohol ovládať svoje konanie. V dôsledku tejto duševnej choroby boli jeho rozpoznávacie i ovládacie schopnosti úplne vymiznuté. Znalci ďalej uviedli, že obvinený nie je z psychiatrického hľadiska pre spoločnosť nebezpečný.
	Podľa § 215 odsek 1 písmeno e) Trestného poriadku „prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.“
	Podľa § 23 Trestného zákona nepríčetným je ten „kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.“
	Vychádzajúc z uvedeného je zrejmé, že na základe dostatočne zisteného skutkového stavu predmetnej trestnej veci bolo jednoznačne preukázané, že obvinený nebol v čase spáchania skutku trestne zodpovedný, nakoľko v čase skutku pre duševnú poruchu nemohol rozpoznať protiprávnosť svojho konania a tiež nemohol ovládať svoje konanie. 
	S poukazom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Miroslava Jahnátková
prokurátorka